હાલમાં યૌન ઉત્પીડન સામે દેશમાં ચાલી રહેલા MeToo કેમ્પેઇને ફિલ્મથી લઈને રાજનીતિ સુધીના લોકોની કાળી કરતૂતો સામે લાવી દીધી છે. આ કેમ્પેઇનમાં જ્યાં ઘણી મહિલાઓ ખુલીને પીડિતાના સપોર્ટમાં આવી છે ત્યાં જ કેટલાક સેલિબ્રિટી હજુ પણ ચૂપ છે. તેમની આ ચુપ્પી પર કંગના રનૌતે સવાલ ઉઠાવ્યા છે. બધા જ મુદ્દાઓ પર ખુલીને પોતાનો પક્ષ રાખતી કંગના રાનૌટ ઘ્વારા પૂછવામાં આવ્યું છે કે કરણ જોહર અને શબાના આઝમી જેવા લોકો આ મુદ્દા પર ચૂપ કેમ છે? કંગના ઘ્વારા જણાવવામાં આવ્યું કે હજુ પણ વધારે લોકોએ આ કેમ્પેઇનનો ભાગ બનવાની જરૂર છે.